《述九颂·经文》
宋代·程公许

天不椓兮斯文，寄命脉兮哲人。
烂咸阳兮焰虐，不可燬兮六经。
苟日月兮可晦，何天地兮长存。
言不文兮行不远，义欲正兮词欲赡。
学之荒兮气之浮，匪艰深兮必蹇浅。
公昔来兮帝兮帝旁，佩琼蕤兮云锦裳。
六龙兮伏轸，从之兮彩凰。
愍世兮溷浊，下扫兮不祥。
屈宋兮导前，卿云兮翼后。
韩柳兮并驰，杜李兮齐骤。
建安七子兮随行，江左诸谢兮罗左右。
抗吾旃兮典籍场，轶吾毂兮风雅囿。
探金匮兮秘图，{后炎}国华兮册书。
范金石兮所律吕，散人世兮犹绪余。
民之生兮有司命，彼指南兮亦有车。
秉斯印兮千万寿，后有觉兮余楷模。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。